Diari Oficial de la Generalitat Valenciana


Sumari del DOGV 9636, del 11-07-2023 (2023/7750)

Extracte de la Resolució de 19 de juny de 2023, del Rectorat de la Universitat de València, per la qual es convoca la segona edició del premi a la millor tesi doctoral aprovada en universitats públiques espanyoles durant el curs 2022-2023 dedicada a l'estudi de drets lingüístics de les persones usuàries de llengües minoritzades.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9636

Data del DOGV
:   11-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7750


Data del document
:   19-06-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 19 de juny de 2023, del Rectorat de la Universitat de València, per la qual es convoca la segona edició del premi a la millor tesi doctoral aprovada en universitats públiques espanyoles durant el curs 2022-2023 dedicada a l'estudi de drets lingüístics de les persones usuàries de llengües minoritzades. [2023/7750]  
BDNS(Identif.):707151  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/707151)  
  
Primer. Beneficiaris  
Hi podran participar els estudiants de qualsevol titulació oficial de les universitats públiques espanyoles que haga aprovat una tesi doctoral amb la menció cum laude en qualsevol llengua oficial de les comunitats autònomes del país o en anglès, en el curs 2022-2023, entre l'1 d'octubre de 2022 i el 30 de setembre de 2023.  
  
Segon. Objecte  
L'objectiu d'aquest concurs és premiar l'estudi sobre els drets lingüístics dels parlants de llengües minoritzades i la seua garantia i materialització real en tesis doctorals que s'hagen aprovat amb la menció cum laude en les universitats públiques espanyoles.   
La finalitat d'aquests premis és fomentar entre els estudiants universitaris els fonaments teòrics i les estratègies o mesures per a la materialització i la garantia real dels drets lingüístics i el multilingüisme.  
  
  
Tercer. Bases reguladores  
La convocatòria està publicada en la següent URL:  
https://go.uv.es/ZrnJ7be   
  
Quarta. Quantia  
Els premis es finançaran a través del capítol VII del pressupost de la Cátedra Drets Lingüístics de la Universitat de València, orgànica 7537119246 especifica 71660140, per un import de 3.000 euros per a l'exercici 2023.  
El premi per a la millor tesi doctoral estarà dotat amb 3.000 euros.  
  
Quint. Termini de presentació de sol·licituds  
Les sol·licituds es poden presentar a partir de l'endemà de la publicació de la convocatòria en el Diari Oficial de la Generalitat Valenciana fins al 20 d'octubre de 2023.  
  
València, 19 de juny de 2023.- La Vicerectora d'Innovació i Transferència (per delegació de la rectora, DOGV 30/05/2022): Rosa María Donat Beneito.